Google One

Google One – Google tomonidan ishlab chiqilgan obuna boʻlib, kengaytirilgan bulutli xotirani taklif etadi. Google One oʻzining pullik tariflarida Google Photos, Drive and Gmail xizmatlarini oʻz ichiga olgan boshlangʻich 100 GB(gigabayt) dan maksimum 30 TB(terabayt) gacha boʻlgan bulutli xotirani taqdim etadi. Ushbu dastur 2018-yilning may oyida Googlening koʻplab pullik servislariga muqobil sifatida chiqarilgan. Ushbu dastur ichki xotirasiga foydalanuvchilar kira olmasa-da, foydalanuvchilar oʻz rasmlari, fayllar va elektron pochta xabarlarini ushbu Google Drive, Gmail va Google Photos orqali boshqara olishadi.

Tarix 
Google One 2018-yilning may oyida ishga tushirilgan. Google shuningdek, barcha Google One tarif rejalarida 24/7 rejimida mijozlarni qoʻllab-quvvatlash xizmati ham boʻlishini eʼlon qildi. 2018-yilning may oyidan avgustigacha Google AQShdagi Google Drive sevisi foydalanuvchilarini Google One servisiga oʻtkazishni boshladi. 2018-yilning 15-avgustida Google AQShdagi barcha foydalanuvchilar Google One xizmatidan bepul foydalanishlari mumkinligini, biroq obuna imtiyozlari va keng bulutli xotiradan foydalana olmasligini eʼlon qildi.

2020-yil 29-oktabrda Google One foydalanuvchilari uchun VPN xizmati ham qoʻshildi. Ushbu xizmat dastlab, Amerika Qoʻshma Shtatlarida Android tizimida ishga tushirildi va keyinchalik iOS, Windows va MacOS uchun ham chiqarildi. 2023-yil yanvar oyida Google One ilovasining yuklanishlari soni 1 milliardan oshdi. 2023-yil fevral oyida Google Photos’dagi Magic Eraser tahrirlash funksiyasi barcha Google One foydalanuvchilariga taqdim etildi(oldinlari faqat Pixel 6 va 7 smartfonlarida mavjud edi). 2023-yil mart oyida Google VPN xizmatidan barcha tarif rejalari mijzolariga foydalanish imkoniyatini berdi va faqat AQSh foydalanuvchilari uchun dark veb-monitoring funksiyasini qoʻshdi.

Xususiyatlari 
Pulli tarif rejasiga ega mijozlarga quyidagi xizmatlar koʻrsatiladi:

 Google xizmatlari uchun Google ekspertlari tomonidan qoʻllab-quvvatlash . Qoʻllab-quvvatlash 24/7 rejimida ochiq boʻlib, chat, elektron pochta va telefon aloqasi orqali amalga oshiriladi.
 Google One ilovasi orqali Android qurilmasida xotirani avtomatik zaxiralash.
 Foydalanuvchilarning veb-trafigini shifrlaydigan va ularning IP manzillarini yashiradigan VPN xizmati. Ushbu xizmat faqat bir nechta mamlakatlardagina mavjud.
 Dark veb-monitoringi foydalanuvchining shaxsiy maʼlumotlarini himoyalaydi va xizmat faqat AQSh foydalanuvchilari uchun mavjud.
 Sehrli tahrirlovchi, portret yorugʻligi, xiralashtirish va rangli pop kabi yanada yaxshilangan rasm tahrirlash uskunalar Google Photos’da mavjud   .
 Beshtagacha oila aʼzolari uchun Google One obunasini ulashish imkoniyati.
 Google Play kreditlari va boshqa imtiyozlar.

Xotira 
Google One tomonidan beriladigan xotira Gmail, Google Drive va Google Photos ilovalari tomonidan boshqariladi. Mintaqaviy narxlash ham mavjud, yaʼni baʼzi mamlakatlar aholisi tarif rejalarini arzonroq, baʼzilari esa qimmatroq narxda sotib olishadi.

Google tomonidan taqdim etilgan tarif rejalari:  

Ushbu tarif rejalari uchun oylik toʻlov avtomatik tarzda amalga oshiriladi. Foydalanuvchilar istalgan paytda oʻz tarif rejalarini oʻzgartirish imkoniyatiga ega. Tarif rejalarini yana 5 tagacha oila aʼzolari bilan ulashishi mumkin, bunda har bir aʼzo 15 GB xotiraga ega boʻladi. Shuningdek, Google Pixel 5 gacha boʻlgan telefonlardan foydalanadigan mijozlarga kvotadan tashqari ham cheksiz hajmda video va fotosuratlarni zaxiralash imkonini beradi . Google One xizmati mijozlari hisoblaridagi avatar suratiga kompaniyaning koʻk-qizil-sariq-yashil ranglaridan iborat boʻlgan dumaloq shakldagi statuslar qoʻsha olishadi.

Manbalar 

Google
Xotira
Internet